**אוניברסיטת דרום האוקיינוס השקט** (באנגלית: **University of the South Pacific**) היא ארגון בינלאומי ומכון מחקר ציבורי אוניברסיטאי הממוקם בשנים עשר קמפוסים שונים ברחבי אוקיאניה. זהו מרכז עולמי ללימוד ומחקר של תרבות וסביבת איי האוקיינוס השקט.

הקמת האוניברסיטה בשנת 1968 הייתה פריצת דרך במערכת החינוך של דרום האוקיינוס השקט, פתיחתה אפשרה לתושבי האיים לקבל בארצם חינוך אוניברסיטאי המקובל במדינות חבר העמים הבריטי. מנהיגים רבים ממדינות האוקיינוס השקט למדו באוניברסיטה ואף חלקם שימשו בה כמרצים.

האוניברסיטה נמצאת בבעלות משותפת של תשע מדינות ושלוש שטחים תלויים שונים מרחבי האוקיינוס השקט: איי קוק, פיג'י, קיריבטי, איי מרשל, נאורו, ניואה, סמואה, איי שלמה, טוקלאו, טונגה טובאלו וונואטו.

אף על פי שהיא מורכבת משנים עשר קמפוסים שונים, אוניברסיטת דרום האוקיינוס השקט אינה מערכת אוניברסיטאות, אלא אוניברסיטה אחת ויחידה עם מספר סניפים באזור איי האוקיינוס השקט. הקמפוס הראשי של האוניברסיטה נמצא בסובה, בירת פיג'י, והוא גם המרכז האדמיניסטרטיבי שלה.

הקמפוס בפורט וילה, בירת ונואטו, 2013
הקמפוס שבקיריבטי, 2011
הקמפוס שבהוניארה, בירת איי שלמה, 2019

קורסים ותוכניות
---------------

אוניברסיטת דרום האוקיינוס השקט מאורגנת בשלוש פקולטות עיקריות: פקולטת האומנות, המשפט והחינוך; פקולטת העסקים והכלכלה; ופקולטת המדע, הטכנולוגיה והסביבה. הפקולטות מציעות תוכניות לימוד שונות בתחומים שונים בהם הוראה, תיירות, עיתונאות, ספרות, שפות, חקלאות, מדע וניהול סביבתי, טכנולוגיה, מערכות מידע, כלכלה, פוליטיקה וחוק, פיננסים ושירותים חברתיים.

קמפוסים
-------

הקמפוס העיקרי של האוניברסיטה הנקרא לאוקלה, נמצא לפי שמו במפרץ לאוקלה בבירת פיג'י, סובה. בנוסף לקמפוס הקיים בבירה סובה ישנם עוד שני קמפוסים שונים בפיג'י: קמפוס לאבסה וקמפוס לאוטוקה. בית הספר לחקלאות ולמדעי המזון נמצא בקמפוס בסמואה, והקמפוס בוונואטו הוא מקומו של בית הספר למשפט. הקמפוס בטונגה הוא מקומו של הקמפוס לחינוך.

בנוסף לאלו, מפעילה אוניברסיטת דרום האוקיינוס השקט עוד אחד עשר מרכזי מחקר אזוריים באיי האוקיינוס השקט. האזור אותו משרתת אוניברסיטת דרום האוקיינוס השקט כולל 33 מיליון קילומטרים רבועים של האוקיינוס השקט, יותר משלוש פעמים שטח אירופה וכפעמיים שטח רוסיה. מספר הנפשות המתגוררות במדינות אותן משרתת אוניברסיטת דרום האוקיינוס השקט נע בין 1,500 איש בטוקאלו ל-900,000 בפיג'י.

הקמפוסים הבאים בטבלה הם קמפוסי ההרחבה של האוניבסיטה, מלבד הקמפוסים הראשיים בסמואה, פיג'י וונואטו.

| שם הקמפוס | עיר | מדינה/שטח תלוי |
| --- | --- | --- |
| USP איי קוק | ררוטונגה | איי קוקאיי קוק איי קוק |
| USP קיריבטי | דרום טאראווה | קיריבטיקיריבטי קיריבטי |
| USP איי מרשל | מג'ורו | איי מרשלאיי מרשל איי מרשל |
| USP נאורו | יארן | נאורונאורו נאורו |
| USP ניואה | אלופי | ניואהניואה ניואה |
| USP איי שלמה | הוניארה | איי שלמהאיי שלמה איי שלמה |
| USP טוקלאו | אטאפו | טוקלאוטוקלאו טוקלאו |
| USP טונגה | נוקואלופה | טונגהטונגה טונגה |
| USP טובאלו | פונאפוטי | טובאלוטובאלו טובאלו |
|

קישורים חיצוניים
----------------

ויקישיתוף מדיה וקבצים בנושא **אוניברסיטת דרום האוקיינוס השקט** בוויקישיתוף
* 

* אתר האינטרנט הרשמי של אוניברסיטת דרום האוקיינוס השקט
* אוניברסיטת דרום האוקיינוס השקט, ברשת החברתית פייסבוק

* אוניברסיטת דרום האוקיינוס השקט, ברשת החברתית טוויטר

הערות שוליים
------------

1. 1 2 3  About the University, אתר אוניברסיטת דרום האוקיינוס השקט
2. ↑  OUR REGIONAL CAMPUSES, אתר 50 שנה לאוניברסיטת דרום האוקיינוס השקט
3. ↑  Establishment of Network for Educational Research promises to improve education outcomes across Pacific, סאיפאן טריבון, 6 ביולי 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269381105171
* BnF: cb11885469m (data)
* ISNI: 0000 0001 2171 4027
* LCCN: n81128342
* NKC: ko2008481095
* SUDOC: 026646870
* TePapa: 24180
* VIAF: 140733222
* WorldCat: lccn-n81128342

 |